***J E GY Z Ő K Ö N Y V***

***Felcsút Községi Önkormányzat***

***Képviselő-testületének rendkívüli***

***üléséről***

***Az ülés helye: Polgármesteri Hivatal***

***Az ülés időpontja: 2016. november 28. 15.00 óra***

***Az ülésen megjelent önkormányzati képviselők:***

* ***Mészáros Lőrinc polgármester***
* ***Mészáros László alpolgármester***
* ***Mészáros János képviselő***
* ***Flier Éva képviselő***
* ***Flier Jánosné képviselő***
* ***Szabó Péter képviselő***
* ***Spindler József képviselő***

***Az ülésre meghívást kapott és megjelent személyek:***

***Dr. Sisa András jegyző (tanácskozási joggal)***

***Az ülésre javasolt napirendi pontok:***

1. *Az étkeztetés jogosultsági feltételeinek meghatározásáról szóló rendelet elfogadása*

*Előterjesztő: Mészáros Lőrinc polgármester*

1. *Felcsút településrendezési eszközeinek az Önkormányzat által meghatározott igények szerinti módosítása véleményezésének lezárása*

*Előterjesztő: Mészáros Lőrinc polgármester*

*3.) A településrendezési terv módosításához kapcsolódó döntések meghozatala*

*Előterjesztő: Mészáros Lőrinc polgármester*

***Mészáros Lőrinc:*** *Tisztelettel köszöntöm az ülésen megjelenteket. Megállapítom, hogy 7 fővel a képviselő-testület határozatképes.*

*Kérdezem a Tisztelt Képviselő-testületet elfogadja-e a napirendi pontokat?*

***Mészáros László:*** *Kérdés, hozzászólás a napirendi ponttal kapcsolatban? Nincs.*

*A napirendi ponthoz több hozzászólás nem volt.*

*A döntéshozatalban résztvevők száma: 7 fő*

*A döntéshozatalból kizárt önkormányzati képviselő: nem volt*

*A jegyző jogszabálysértésre utaló jelzése: nem volt*

*A szavazás számszerű eredménye: 7 igen, 0 nem, 0 tartózkodás*

*Az elfogadott döntés*

***Felcsút Községi Önkormányzat***

***Képviselő- testületének***

***104/2016. (XI.28.) számú határozata***

***döntés a képviselő-testületi ülés napirendjéről***

*Felcsút Községi Önkormányzat Képviselő-testülete úgy dönt, hogy a 2016. november 28-i rendkívüli képviselő-testületi ülésre javasolt napirendi pontokat elfogadja.*

*Felelős: Polgármester*

*Határidő: Azonnal*

***Felcsút Községi Önkormányzat Képviselő-testülete az alábbi napirendet fogadta el:***

1. *Az étkeztetés jogosultsági feltételeinek meghatározásáról szóló rendelet elfogadása*

*Előterjesztő: Mészáros Lőrinc polgármester*

1. *Felcsút településrendezési eszközeinek az Önkormányzat által meghatározott igények szerinti módosítása véleményezésének lezárása*

*Előterjesztő: Mészáros Lőrinc polgármester*

*3.) A településrendezési terv módosításához kapcsolódó döntések meghozatala*

*Előterjesztő: Mészáros Lőrinc polgármester*

1. ***Napirendi pont:***

***Az étkeztetés jogosultsági feltételeinek meghatározásáról szóló rendelet elfogadása***

***Előterjesztő: Mészáros Lőrinc polgármester***

***Mészáros Lőrinc:*** *Az Esély Társulás megszűnésével 2016. december 1-től már nem a Társulás, hanem a korábban meghozott döntésünk szerint feladatellátási szerződés keretében, kiszervezett szolgáltatók biztosítják a személyes gondoskodást nyújtó ellátásokat. Az új szolgáltatók egyben azt jeletik, hogy rendeletben meghatározott szabályokat kell megalkotni. A házi segítségnyújtást és a szociális étkeztetést a Magyar Pünkösdi Egyház intézmény látja el, a család- és gyermekjóléti szolgálatot pedig az Esély Gyermekjóléti Alapítvány látja el. A rendeletünkben ezeket a változásokat kell átvezetnünk, és az étkezési jogosultsági feltételeket kell meghatároznunk.*

***Mészáros Lőrinc:*** *Kérdés, hozzászólás a napirendi ponttal kapcsolatban? Nincs.*

*A napirendi ponthoz több hozzászólás nem volt.*

*A döntéshozatalban résztvevők száma: 6 fő*

*A döntéshozatalból kizárt önkormányzati képviselő: nem volt*

*A jegyző jogszabálysértésre utaló jelzése: nem volt*

*A szavazás számszerű eredménye: 6 igen, 0 nem, 0 tartózkodás*

*Az elfogadott döntés*

***Felcsút Községi Önkormányzat Képviselő-testületének***

***14/2016. ( XI.29.) önkormányzati rendelete***

***Az étkeztetés jogosultsági feltételeinek meghatározásáról***

***(A rendelet a jegyzőkönyv mellékletét képezi.)***

1. ***Napirendi pont:***

***Felcsút településrendezési eszközeinek az Önkormányzat által meghatározott igények szerinti módosítása véleményezésének lezárása***

***Előterjesztő: Mészáros Lőrinc polgármester***

***Mészáros Lőrinc:*** *Felcsút Község Önkormányzata megrendelte a településrendezési terv módosításának elkészítését a PLANNERT-T Kft. Tervezőirodánál. A tervező 2016. júniusában összeállította a terv-módosításról szóló ismertetőt a törvényben előírtaknak megfelelően. Tárgyalást folytattunk az összes érintettel. A vitás kérdéseket az érintettekkel tisztáztuk, érdekkülönbözőség nem maradt fenn. Kérem a képviselő-testületet, hogy döntsön a válaszok elfogadásáról, és a véleményezés lezárásáról.*

***Mészáros Lőrinc:*** *Kérdés, hozzászólás a napirendi ponttal kapcsolatban? Nincs.*

*A napirendi ponthoz több hozzászólás nem volt.*

*A döntéshozatalban résztvevők száma: 7 fő*

*A döntéshozatalból kizárt önkormányzati képviselő: nem volt*

*A jegyző jogszabálysértésre utaló jelzése: nem volt*

*A szavazás számszerű eredménye: 7 igen, 0 nem, 0 tartózkodás*

*Az elfogadott döntés*

***Felcsút Községi Önkormányzat***

***Képviselő-testületének***

***105/2016. (XI.28.) számú határozata***

***Felcsút településrendezési eszközeinek az Önkormányzat által meghatározott igények szerinti módosítása véleményezésének lezárásáról***

*Felcsút Községi Önkormányzat Képviselő-testülete az Önkormányzat által meghatározott módosítási igények szerinti területrészekre vonatkozóan készülő, folyamatban lévő településszerkezeti terv, Helyi Építési Szabályzat, és annak mellékletét képező szabályozási terv módosításával kapcsolatban a következőket állapítja meg, és az alábbi döntéseket hozza:*

*1., A terv-módosítás véleményeztetése a településfejlesztési koncepcióról, az integrált település-fejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet előírásainak megfelelően, teljes eljárás keretein belül történt. A Korm. rendelet 26. fejezete szerinti előzetes tájékoztatási szakaszban összeállított ismertető megküldésre került a Korm. rendelet 9. melléklete szerinti államigazgatási szerveknek, továbbá az erre vonatkozó Képviselő-testületi határozatban meghatározott „partnereknek”. Az előzetes vélemények, szakmai javaslatok alapján a tervezők a Korm. rendelet 27. fejezete szerinti véleményezési szakaszban összeállították a terv-módosítás véleményezési dokumentációját. Mivel a biológiai aktivitásérték egyensúlyának biztosítása miatt az előzetes tájékoztatóban már jelzett probléma miatt szükség volt két további területrészt érintő módosításra, valamint felmerült időközben egy újabb, csak a HÉSZ szövegét érintő pontosítási igény, ezért a véleményezési anyag a véleményezésben részt vevő összes szervezet, „partner” részére megküldésre került. Az ezen véleményezési dokumentációra vonatkozóan beérkezett véleményeket a Képviselő-testület megismerte.*

*2., Az eltérő vélemények tisztázására 2016. november 24-n egyeztető tárgyalás került összehívásra. A tárgyalás eredményes volt; a vitás kérdések tisztázása az érintettekkel a tárgyalás jegyzőkönyvében foglaltaknak megfelelően megtörtént; érdekkülönbözőség nem maradt fenn.*

*3., Mindezen dokumentumokat, terviratokat megismerve a Képviselő-testület úgy dönt, hogy a beérkezett véleményeket a mellékelt, a tervezők közreműködésével összeállított önkormányzati válaszok, és az egyeztető tárgyalás jegyzőkönyvében foglaltak szerint fogadja el.*

*4., Jelen döntés meghozatalával és közzétételével a Korm. rendelet 39.§ (3) szerint a terv-módosítás véleményezési szakasza lezárul, és a településszerkezeti terv, HÉSZ és szabályozási terv-módosítás tervezete az Állami Főépítésznek a jóváhagyáshoz szükséges végső szakmai vélemény megkérése céljából benyújtható.*

***Határidő****: azonnal*

***Felelős****: polgármester*

1. ***Napirendi pont***

***A településrendezési terv módosításához kapcsolódó döntések meghozatala***

***Előterjesztő: Mészáros Lőrinc polgármester***

***Mészáros Lőrinc:*** *A településrendezési tervek módosításával összefüggésben tájékoztatom Önöket, hogy Felcsút község településrendezési tervének egyeztetési folyamata zárásaként a Fejér Megyei Főépítész záró véleményét jóváhagyólag megadta, ezzel a településszerkezeti terv és a helyi építési szabályzat módosításának érdemi akadálya nincs.*

*Valamennyi érintett, nyilatkozó szakhatóság elfogadta a módosítási igényeket, a partnerségi egyeztetésben részt vevő személyek nem tettek észrevételt. Elsőként határozati formában a településszerkezeti terv módosításának jóváhagyása, majd ezt követően a helyi építési szabályzat módosításáról szóló rendeletet szükséges elfogadnunk.*

***Mészáros Lőrinc:*** *Kérdés, hozzászólás a napirendi ponttal kapcsolatban? Nincs.*

*A napirendi ponthoz több hozzászólás nem volt.*

*A döntéshozatalban résztvevők száma: 7 fő*

*A döntéshozatalból kizárt önkormányzati képviselő: nem volt*

*A jegyző jogszabálysértésre utaló jelzése: nem volt*

*A szavazás számszerű eredménye: 7 igen, 0 nem, 0 tartózkodás*

*Az elfogadott döntés*

***Felcsút Községi Önkormányzat***

***Képviselő- testületének***

***106/2016. (XI.28.) számú határozata***

***Felcsút község településszerkezeti tervének módosításáról***

*1., Felcsút Községi Önkormányzat Képviselő-testülete úgy dönt, hogy a Felcsút település közigazgatási területének a 2. mellékleten lehatárolt területeire vonatkozó területfelhasználás-változtatási, pontosítási igények miatt a település 72/2006. (VII.20.) számú határozattal jóváhagyott településszerkezeti tervének az adott területekre vonatkozó – a jelen határozat 2. mellékletét képező – II/b. jelű tervlap szerinti módosítását elrendeli.*

*2., A határozat mellékletei:*

*a) 1. melléklet: „Településszerkezeti terv módosításának leírása”*

*b) 2. melléklet: „A módosításokat bemutató II/b. jelű*

*„Településszerkezeti terv módosítása” című tervlap.”*

*3., Jelen határozat a mellékletekkel együtt érvényes, kizárólag azokkal együtt alkalmazandó. Az elfogadással egyidejűleg a 72/2006.(VII.20.) sz. önkormányzati határozat mellékletét képező, a belterületet és a közigazgatási területet ábrázoló T-1 és T-2 jelű településszerkezeti tervlap a módosítással érintett területeken hatályát veszti, helyébe a jelen határozat 2. melléklete (II/b. jelű tervlap) szerinti megállapítások lépnek.*

*Határidő: Azonnal*

*Felelős: Polgármester*

***Felcsút Községi Önkormányzat Képviselő- testülete 116/2016. (XI.28.) számú határozatának 1. melléklete***

***Felcsút településszerkezeti terv-módosításának leírása***

*1. A határozat alapján a Felcsút település külterületének a 2. sz. mellékleten lehatárolt 1. jelű része (0250/5 hrsz.) a hatályos terv szerinti „erdőterület” területfelhasználási egységből a „védendő tájhasználatú mezőgazdasági terület” területfelhasználási egységbe sorolandó.*

*2. A 0278/27 hrsz.-ú terület hatályos terv szerinti része, valamint a 0278/29, 0278/30 és 0278/54 (korábban: 0278/31) hrsz.-ú területek (2. jelű terület) a hatályos terv szerinti „különleges, mezőgazdasági üzemi területből” a „kereskedelmi, szolgáltató gazdasági terület” területfelhasználási egységbe sorolandók.*

*3. A 0278/21-22, 0278/24, 0278/33 és a 0278/27 hrsz.-ú terület hatályos terv szerinti része (3. jelű terület) a hatályos terv szerinti „hagyományos árutermelő mezőgazdasági területből” a „kertvárosias lakóterület” területfelhasználási egységbe sorolandók.*

*4. A 0228/44 (korábban: 0228/13) hrsz.-ú terület Váli-víz melletti része a hatályos terv szerinti „hagyományos árutermelő mezőgazdasági területből” a „kereskedelmi, szolgáltató gazdasági terület” területfelhasználási egységbe sorolandó. Ezzel egyidejűleg a 0228/45 hrsz.-ú (korábban: 0228/5, 0228/23 és 0228/29-34 hrsz.) „különleges, sportterület” a „védendő tájhasználatú mezőgazdasági terület”, a 0228/46 hrsz.-ú parkoló pedig a „közlekedési terület” területfelhasználási egységbe sorolandó (4. jelű területek).*

*5. A 811. sz. út - 8126 j. út csomópontjának körforgalmú csomóponttá történő átépítése miatt a 0254/21 (korábban: 0254/13) hrsz.-ú terület tervezett csomóponttal határos részéből a tervlapon lehatárolt (minimális) területrész a „településközpont vegyes területből” a „közlekedési terület” területfelhasználási egységbe sorolandó (5. jelű terület).*

*6. A központi belterülettől keletre, a Kolozsvári utca folytatásában lévő 019/1 hrsz.-ú területrész a biológiai aktivitásérték egyensúlyának biztosítása érdekében a hatályos terv szerinti „kertvárosias lakóterület” területfelhasználási egységből az „erdőterület” területfelhasználási egységbe sorolandó (6a. jelű terület).*

*7. A központi belterület nyugati részéhez csatlakozó, Kassai út menti területsáv (0275/1-6 hrsz.-ú területek keleti, Kassai út felőli telekvégei) a tervlapon lehatárolt mélységig a biológiai aktivitásérték egyensúlyának biztosítása érdekében a hatályos terv szerinti „hagyományos árutermelő mezőgazdasági területből” az „erdőterület” terület-felhasználási egységbe sorolandó (6b. jelű terület).*

*A napirendi ponthoz több hozzászólás nem volt.*

*A döntéshozatalban résztvevők száma: 7 fő*

*A döntéshozatalból kizárt önkormányzati képviselő: nem volt*

*A jegyző jogszabálysértésre utaló jelzése: nem volt*

*A szavazás számszerű eredménye: 7 igen, 0 nem, 0 tartózkodás*

*Az elfogadott döntés*

*Felcsút Községi Önkormányzat*

***Képviselő- testületének***

***15/2016. (XI.30.) önkormányzati rendelete***

***Felcsút helyi építési szabályzatáról és szabályozási tervéről szóló***

***8/2006.(VII. 21.) önkormányzati rendelet módosításáról***

***(A rendelet a jegyzőkönyv mellékletét képezi.)***

*További hozzászólás, észrevétel hiányában a polgármester az ülést 16.00 órakor bezárta, és a Bursa Hungarica Ösztöndíjpályázat és az Arany János programban résztvevő tanulókról szóló döntéseket zárt ülésen tárgyalja.*

*K.m.f.*

***Mészáros Lőrinc Dr. Sisa András***

***polgármester jegyző***